**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XV****Број 16** | **Прокупље****04. Април****2023.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

На основу члана 27. став 10. , а у вези члана 26. став 1. тачка 2. и члана 34. Закона о јавној својини („Сл.гласник РС“, бр. 72/2011, 88/2013, 105/2014, 104/2016-др. Закон, 108/2016, 113/2017, 95/2018, 153/2020), члана 6. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“, бр. 16/2018), и члана 63.став 1. тачка 19. Статута Града Прокупља („Сл.лист Општине Прокупље“, бр.15/2018), Записника о отварању приспелих понуда бр.463-23/2023-05 од 31.03.2023. године, Градско веће града Прокупља на седници одржаној дана 04.04.2023.године, доноси следећу

**О Д Л У К У**

**о давању у закуп грађевинског земљишта у јавној својини на одређено време**

 **I** **ДАЈЕ СЕ** у закуп као најповољнијем понуђачу HIVE SPP SOUTH TWO DOO BEOGRAD, Нови Београд, Јурија Гагарина бр.177а, мат.број 21826570, ПИБ 113223522, грађевинско земљиште у јавној својини града Прокупља, на временски период од 40 година са могућношћу продужења, означено као катастарске парцеле:

* Бр. 4/44 КО Доња Стражава, укупне површине 17.20,87ха,уписана у лист непокретности бр.69 за КО Доња Стражава;
* Бр. 28/2 КО Доња Стражава, укупне површине 26.30,28ха, уписана у лист непокретности бр.857 за КО Доња Стражава;
* Бр.131 КО Доња Стражава, укупне површине 3.84,30ха, уписана у лист непокретности бр.858 за КО Доња Стражава

Све по врсти земљиште у грађевинском подручју носиоца права јавне својине града Прокупља, у циљу постављања соларних панела, за износ од 331.487,00 динара, месечно за целокупну површину.

 **II** Овлашћује се Градоначелник града Прокупља да са овлашћеним заступником најповољнијег понуђача из предходног става закључи уговор о закупу катастарских парцела ближе описаних у ставу I ове одлуке.

**III** Уговор о закупу из става II ове одлуке, биће закључен најкасније у року од 30 дана од дана доношења ове одлуке.

**IV** Трошкови овере уговора о закупу непокретности падају на терет прибавиоца непокретности.

**V** Ова Одлука ступа на снагу осмог дана од дана објављивања у „Службеном листу града Прокупља“

**VI** Одлуку доставити: Одељењу за урбанизам, стамбено-комуналне делатности и грађевинарство, Одељењу локалне пореске администрације, Одељењу за буџет и финансије градске управе града Прокупља, HIVE SPP SOUTH TWO DOO BEOGRAD, Нови Београд, Јурија Гагарина бр.177а, Архиви.

ГРАДСКО ВЕЋЕ ГРАДА ПРОКУПЉА

Број: 06-29/2023-02

У Прокупљу, 04.04.2023. године

 ПРЕДСЕДНИК

 ГРАДСКОГ ВЕЋА

 Милан Аранђеловић с.р.

2

На основу члана 4. став 8. Закона о запосленима у аутономним покрајинама и јединицама локалне самоуправе („Службени гласник РС“, број: 21/16, 113/2017, 95/2018-др.закон, 113/2017-др.закон, 95/2018-др.закон, 86/2019-др.закон, 157/2020-др.закон и 123/2021-др.закон) и члана 4. и 5. Уредбе о коефицијентима за обрачун и исплату плата именованих и постављених лица и запослених у државним органима (''Службени гласник РС'', бр. 44/2008 - пречишћени текст, 2/2012, 113/2017-др.закон, 23/2018, 95/2018-др.закон, 86/2019, 157/2020-др.закон, 123/2021-др.закон), члана 43., чл.45. и члана 47. Одлуке о организацији Градске управе (,,Службени лист града Прокупља'', бр. 57/2022), начелник Градске управе града Прокупља уз сагласност Градског већа града Прокупља доноси

**П Р А В И Л Н И К**

**О ПЛАТАМА ЗАПОСЛЕНИХ У ГРАДСКОЈ УПРАВИ**

**ГРАДА ПРОКУПЉА**

**ОПШТЕ ОДРЕДБЕ**

Члан 1.

 Овим Правилником уређује се начин утврђивања плата, додатака, накнада и осталих примања запослених у Градској управи града Прокупља.

Члан 2.

 Запосленим из члана 1. овог Правилника обрачунава се и исплаћује плата у складу са Законом о платама у државним органима и јавним службама, Уредбом о коефицијентима за обрачун и исплату плата именованих и постављених лица и запослених у државним органима, Посебним колективним уговором за запослене у јединицама локалне самоуправе („Службени гласник РС“, број: 3/2019, 55/2020 и 51/2022) и овим Правилником.

**ПЛАТЕ**

Члан 3.

 Запослени у Градској управи за свој рад примају плату, која се утврђује у складу са законом и Посебним колективним уговором за запослене у јединицама локалне самоуправе.

 Плата се исплаћује по истеку месеца на који се односи.

 Плата се исплаћује и за време коришћења годишњег одмора и за дане празника за које је законом прописано да се не ради.

Члан 4.

 Плате у Градској управи утврђују се на основу:

1. основице за обрачун плата
2. коефицијента који се множи основицом
3. додатак на плату
4. обавеза које запослени плаћа по основу пореза и доприноса за обавезно социјално осигурање из плате, у складу са законом.

Члан 5.

 Основицу утврђује Влада Републике Србије у складу са Законом.

Члан 6.

 Коефицијент изражава сложеност послова, одговорност, услове рада и стручну спрему.

 Коефицијент садржи и додатак на име накнаде за исхрану у току рада и регреса за коришћење годишњег одмора.

Члан 7.

 Додатак на плату припада за:

1. време проведено у радном односу (минули рад) у висини од 0,4% од основице, за сваку пуну годину рада у радном односу код послодавца у смислу члана 36. Посебног колективног уговора за запослене у јединицама локалне самоуправе
2. дежурство и друге случајеве рада дужег од пуног радног времена одређене прописима (прековремени рад);
3. рад на дан државног и верског празника;
4. дневну накнаду за повећане трошкове рада и боравка на терену (теренски додатак);
5. рад ноћу (између 22,00 и 6,00 часова наредног дана), ако такав рад није вреднован при утврђивању коефицијента.

Додатак на плату из става 1. тачка 2-5 овог Правилника обрачунава се и исплаћује у висини која се утврђује у складу са законом и Посебним колективним уговором за запослене у јединицама локалне самоуправе

Члан 8.

 За обрачун и исплату плата запослених у Градској управи примењују се следећи коефицијенти:

 1. самостални стручни сарадник 12,05

2. виши стручни сарадник 10,77

3. стручни сарадник 10,45

4. виши сарадник 9,91

5. сарадник (ВКВ) 8,95

6. виши референт 8,85

7. референт и дактилограф 8,74

8. квалификовани радник 8,00

9. неквалификовани радник 6,40

Члан 9.

 Коефицијент за обрачун и исплату плата запослених из члана 8. овог Правилника увећава се за додатни коефицијент по основу сложености и одговорности послова и то:

1. самостални стручни сарадник 10,20

2. виши стручни сарадник 10,60

3. стручни сарадник 6,49

4. виши сарадник 5,10

5. сарадник (ВКВ) 4,70

6. виши референт 2,00

7. референт и дактилограф 1,80

8. квалификовани радник 1,00

 9. неквалификовани радник 1,00

Члан 10.

 Коефицијенти утврђени за запослене увећавају се: запосленом који координира најсложеније активности – 10%, с тим да овај број запослених не може прећи 2% од укупног броја запослених; запосленом који руководи унутрашњом организационом јединицом - 10%; запосленом који ради на припреми и извршењу буџета или финансијског плана, вођењу пословних књига и састављању рачуноводствених извештаја – 10%; запосленом на пословима комуналног полицајца – 10%; запосленом на пословима буџетске инспекције – 10% ; запосленом који ради на пословима инспекцијског теренског надзора у непосредном контакту са субјектима надзора – 10%.

Запосленом који има право на увећање коефицијента по више основа, укупно увећање коефицијента не може бити веће од 10%.

Члан 11.

 Плата приправника у Градској управи града Прокупља износи 80% од најниже плате у оквиру звања за које се приправник оспособљава.

 Члан 12.

 Одредбе овог Правилника сходно се примењују и на запослене у Градском правобранилаштву града Прокупља и Служби интерне ревизије града Прокупља.

 **ПРЕЛАЗНЕ И ЗАВРШНЕ ОДРЕДБЕ**

Члан 13.

 Даном ступања на снагу овог Правилника престају да важе одредбе Правилника о платама запослених у Градској управи града Прокупља број:110-2/2019-01 од 28.01.2019.године (,,Службени лист града Прокупља бр.2/2019).

.

Члан 14.

 На овај Правилник сагласност даје Градско веће града Прокупља.

Члан 15.

 Овај Правилник објавиће се након дате сагласности у Сужбеном листу града Прокупља.

 Овај Правилник ступа на снагу осмог дана од дана објављивања у ''Службеном листу града Прокупља''.

Број: 110-8/2023-01

У Прокупљу, дана 04.04.2023. године

ГРАДСКА УПРАВА ГРАДА ПРОКУПЉА

 НАЧЕЛНИК

 ГРАДСКЕ УПРАВЕ

 Нeвена Јовић с.р.

3

На основу члана 63. став 1. тачка 5. Статута града Прокупља (,,Службени лист општине Прокупље'' бр. 15/2018) и члана 3. став 1. Тачка 5.Одлуке о Градском већу града Прокупља („Службени лист града Прокупља“бр.2/2018), Градско веће града Прокупља, на седници одржаној 04.04.2023. године, донело је

Р Е Ш Е Њ Е

о давању сагласности на Правилник о платама запослених у Градској управи града Прокупља

**I**

 Даје се сагласност на Правилник о платама запослениху Градској управи града Прокупља, бр. 110-8/23-01 од 03.04.2023. године, који је донео начелник Градске управе града Прокупља.

**II**

 Решење ступа на сангу даном доношења.

**III**

 Решење обjавити у ,,Службеном листу града Прокупља''.

Број: 06-29/2023-02

04.04.2023. године,

ГРАДСКО ВЕЋЕ ГРАДА ПРОКУПЉА

 П Р Е Д С Е Д Н И К

 ГРАДСКОГ ВЕЋА

 Mилан Аранђеловић, с.р

***С а д р ж а ј***

***1.Одлука о давању у закуп грађевинског земљишта у јавној својини на одређено време.....1***

***2. Правилник о платама запослених у Градској управи Града Прокупља............................3***

***3.Решење о давању сагласности на Правилник о платама запослених у Градској управи Града Прокупља.......................................................................................................................................7***



 Издавач**:** *Скупштина Грaда Прокупља*

 **Лист уредио** *Ивана Обрадовић*

 **Главни и одговорни уредник:** *Секретар Скупштине Града*

 *Прокупља Александра Вукићевић*